รายงานการประชุมสภาองค์การบริหารส่วนตำบลโมคลาน
สมัยวิสามัญ  สมัยที่ 3 ประจำปี พ.ศ.2556
วันอังคาร  ที่  24  ธันวาคม  2556  เวลา 10.30 น.
ณ ห้องประชุมสภาองค์การบริหารส่วนตำบลโมคลาน
..............................................................
ผู้เข้าประชุม

	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	1
	นายวิพจน์  หลังโส้
	ประธานสภาฯ
	วิพจน์  หลังโส้
	

	2
	นายสัญญวุธ  พานชัย
	รองประธานสภาฯ
	สัญญวุธ  พานชัย
	

	3
	นายมะแอ  ภักดี
	ส.อบต.หมู่ที่ 1
	มะแอ  ภักดี
	

	4
	นายสถาพร  อาลิแอ
	ส.อบต.หมู่ที่ 1
	สถาพร  อาลิแอ
	

	5
	นายร่อหนี  หลังขาว
	ส.อบต.หมู่ที่ 2
	ร่อหนี  หลังขาว
	

	6
	นายสาโรจน์  ยวนแหล้
	ส.อบต.หมู่ที่ 2
	สาโรจน์  ยวนแหล้
	

	7
	นางสุนันทา  สาระพัสดุ์
	ส.อบต.หมู่ที่ 3
	สุนันทา  สาระพัสดุ์
	

	8
	นายโหด  หวันสมัน
	ส.อบต.หมู่ที่ 4
	โหด  หวันสมัน
	

	9
	นายดอร่อหมาน  ใบห้า
	ส.อบต.หมู่ที่ 4
	ดอร่อหมาน  ใบห้า
	

	10
	นายปิยพงศ์  ทับเพชร
	ส.อบต.หมู่ที่ 5
	ปิยพงศ์  ทับเพชร
	

	11
	นายประจักษ์  เจือกโว้น
	ส.อบต.หมู่ที่ 6
	ประจักษ์  เจือกโว้น
	

	12
	นายจำแลง  เสนาคง
	ส.อบต.หมู่ที่ 6
	จำแลง  เสนาคง
	

	13
	นายวิชิต  สุขสวัสดิ์
	ส.อบต.หมู่ที่ 7
	วิชิต  สุขสวัสดิ์
	

	14
	นายสมศักดิ์  บุญคล่อง
	ส.อบต.หมู่ที่ 7
	สมศักดิ์  บุญคล่อง
	

	15
	นายวิสุทธิ์  ดินหมิน
	ส.อบต.หมู่ที่ 8
	วิสุทธิ์  ดินหมิน
	

	16
	นายบาหรี  มะหลีโดง
	ส.อบต.หมู่ที่ 8
	บาหรี  มะหลีโดง
	

	17
	นายวินัย  แสงอาทิตย์
	ส.อบต.หมู่ที่ 9
	วินัย  แสงอาทิตย์
	

	18
	นายศราวุฒิ  โส้สมัน
	ส.อบต.หมู่ที่ 9
	ศราวุฒิ  โส้สมัน
	

	19
	นายอ่ำ  เพ็ญทอง
	ส.อบต.หมู่ที่ 10
	อ่ำ  เพ็ญทอง
	

	20
	นายสุริยันต์  มะหมัน
	ส.อบต.หมู่ที่ 10
	สุริยันต์  มะหมัน

ผู้เข้าประชุม(ต่อ)
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	21
	นายสะปิอี  พิพบ
	ส.อบต.หมู่ที่ 11
	สะปิอี  พิพบ
	

	22
	นายมะแอ  โต๊ะหล้า
	ส.อบต.หมู่ที่ 11
	มะแอ  โต๊ะหล้า
	

	23
	นายชำนัญ  ศรีกวางทอง
	ส.อบต.หมู่ที่ 12
	ชำนัญ  ศรีกวางทอง
	

	24
	นายวัชระ  สังขณี
	ส.อบต.หมู่ที่ 12
	วัชระ  สังขณี
	

	25
	นายพรทวี  ทองแก้ว
	ส.อบต.หมู่ที่ 13
	พรทวี  ทองแก้ว
	

	26
	นางสาวกฤษณี  เภรีกุล
	ส.อบต.หมู่ที่ 13
	กฤษณี  เภรีกุล
	

	27
	นายสมาน  รินรัตน์
	ส.อบต.หมู่ที่ 14
	สมาน  รินรัตน์
	

	28
	นายวีรวัฒน์  ไวยะ
	ส.อบต.หมู่ที่ 14
	วีรวัฒน์  ไวยะ
	

	29
	นายจรัญ  สักมาด
	ส.อบต.หมู่ที่ 15
	จรัญ  สักมาด
	

	30
	นายบุญรอบ  หนูคง
	ส.อบต.หมู่ที่ 15
	บุญรอบ  หนูคง
	


ผู้เข้าร่วมการประชุม

	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	1
	นายฉัตรชัย  ศรีวิสุทธิ์
	นายก อบต.โมคลาน
	ฉัตรชัย  ศรีวิสุทธิ์
	

	2
	นางสาวนาตยา  อุดมรัตน์
	รองนายก อบต.โมคลาน
	นาตยา  อุดมรัตน์
	

	3
	นายประดิษฐ์  เด็นหมิน
	รองนายก อบต.โมคลาน
	ประดิษฐ์  เด็นหมิน
	

	4
	นางอำนวย  ศรีวิสุทธิ์
	เลขานุการ อบต.โมคลาน
	อำนวย  ศรีวิสุทธิ์
	

	5
	นายสุเทพ  หนูรอด
	ปลัด อบต.โมคลาน
	สุเทพ  หนูรอด

ประธานเปิดประชุมเวลา  11.00  น.  และดำเนินการประชุมตามระเบียบวาระดังต่อไปนี้
	นา  ระเบียบวาระที่ 1
	เรื่องประธานแจ้งให้ที่ประชุมทราบ

	ประธาน
	ขอแจ้งให้ที่ประชุม ทราบว่า  การประชุมวันนี้เป็นการประชุมสภาสมัยวิสามัญ  สมัยที่  3  ประจำปี  2556  ซึ่งได้มีการขออนุมัติเปิดสมัยประชุม สมัยวิสามัญต่อนายอำเภอท่าศาลา และนายอำเภอท่าศาลาได้มีการเรียกประชุม  จึงมีการเชิญประชุมขึ้นในวันนี้

	นา  ระเบียบวาระที่ 2
	เรื่องรับรองรายงานการประชุมครั้งที่แล้ว

	ประธาน
	ระเบียบวาระนี้ ไม่มีการนำเสนอเข้าพิจารณาในวาระวันนี้

	นา  ระเบียบวาระที่ 3
	เรื่องเพื่อทราบและพิจารณา

	
	3.1  การรายงานติดตามและประเมินผลแผนพัฒนาประจำปีงบประมาณ พ.ศ. 2556

	ประธาน
	ระเบียบวาระนี้  คณะผู้บริหารเป็นผู้เสนอ  จึงขอให้ผู้บริหารเป็นผู้นำเสนอต่อที่ประชุม

	นายก
	เรียนประธานสภาที่เคารพ  และเพื่อนสมาชิกที่รักทุกท่าน  รวมทั้งผู้เข้าร่วมประชุมทุกท่าน
ระเบียบวาระนี้  เป็นการรายงานผลและข้อคิดเห็นจากการดำเนินงานการติดตามและประเมินผลแผนพัฒนา  ประจำปีงบประมาณ พ.ศ.2556
โดยตามระเบียบกระทรวงมหาดไทย  ว่าด้วยการจัดทำแผนพัฒนาท้องถิ่นนั้น  กำหนดให้คณะกรรมการติดตามและประเมินผลจักต้องรายงานผลการติดตามต่อสภาท้องถิ่นเป็นประจำทุกปี
ดังนั้นวันนี้  จึงขออนุญาตท่านประธานให้เจ้าหน้าที่ได้นำเสนอรายละเอียดตามที่คณะกรรมการได้รายงานผลและข้อคิดเห็นจากการดำเนินการติดตามและประเมินผลแผนพัฒนาประจำปีงบประมาณ  พ.ศ.2556  ต่อสภาเพื่อทราบต่อไป

	เจ้าหน้าที่วิเคราะห์ฯ
	เรียนท่านประธานสภาที่เคารพ  และท่านสมาชิกที่เคารพทุกท่าน  ดิฉันขอเสนอรายงานผลการติดตามและประเมินผลแผนพัฒนา  ตามที่นายกได้กรุณาชี้แจงเบื้องต้นไปแล้ว  ดังนี้
รายละเอียดตามเอกสารที่ส่งให้กับท่านสมาชิกทุกท่านไปแล้วนั้น  ขอสรุปดังนี้

	1. การรายงานติดตามและประเมินผลแผนพัฒนา อบต.โมคลาน
2. รายงานผลและข้อคิดเห็นจากการดำเนินการติดตามและประเมินผลแผนพัฒนาประจำปี 2556
     2.1 โครงการตามแผนพัฒนา 3 ปี (2556-2558)  ในปี พ.ศ.2556  จำนวน 72 โครงการ  โครงการที่ได้ปฏิบัติเสร็จสิ้นรวมทั้งได้ลงนามในสัญญาและกันเงินไว้เบิกในปีงบประมาณ 2557 จำนวน 43 โครงการ  ดังนี้
          1. ยุทธศาสตร์การพัฒนาด้านโครงสร้างพื้นฐาน  จำนวน  10  โครงการ  ปฏิบัติได้  7  โครงการ
          2. ยุทธศาสตร์การพัฒนาด้านเศรษฐกิจ จำนวน  6  โครงการ  ปฏิบัติได้  1  โครงการ
          3. ยุทธศาสตร์ด้านการพัฒนาคนและสังคมที่มีคุณภาพ  27  โครงการ  ปฏิบัติได้  20  โครงการ
          4. ยุทธศาสตร์ด้านการพัฒนาทรัพยากรธรรมชาติและสิ่งแวดล้อม  3โครงการ  ปฏิบัติได้  -  โครงการ
          5. ยุทธศาสตร์ด้านศาสนา วัฒนธรรมและการท่องเที่ยวเชิงอนุรักษ์  7  โครงการ  ปฏิบัติได้  6  โครงการ
          6. ยุทธศาสตร์ด้านการบริหารจัดการองค์กรและการปกครองในระบอบประชาธิปไตย  19  โครงการ  ปฏิบัติได้  9  โครงการ
     2.2  จากการดำเนินการติดตามและประเมินผลแผนพัฒนา  อบต.      โมคลาน  ปี 2556  มีโครงการที่ดำเนินไม่ทันปีงบประมาณ 2556  ทำให้ต้องมีการดำเนินการและกันเงินงบประมาณรายจ่ายไปเบิกจ่ายในปี 2557  ดังนี้
     - โครงการปรับปรุงและซ่อมแซมถนน
     1) โครงการปรับปรุงและซ่อมแซมถนน คสล.สายข้าง  ร.ร.ทุ่งเกราะ– ป่าพยุ  ม.4
     2) โครงการปรับปรุงและซ่อมแซมถนน คสล.สายสี่แยกต้นเลียบ–บ้านนายทวน  ม.5
     3) โครงการปรับปรุงและซ่อมแซมถนน คสล.สายบ้านนายจวน–สามแยกบ้านนายเพิ่ม  ม.6
     4) โครงการปรับปรุงและซ่อมแซมถนน คสล.สายบ้านนายอะหราบ–บ้านนายบู  ม.8
     5) โครงการปรับปรุงและซ่อมแซมถนนซอย ร.ร.บ้านทุ่งเกราะ–ในซอง  ม.9

	     6) โครงการปรับปรุงและซ่อมแซมถนนสายยางด้วน–ตำบลโพธิ์ทอง  ม.10
     7) โครงการปรับปรุงและซ่อมแซมถนนสายซอยสุขสวัสด์–ร.ร.วัดยางทอง  ม.10
     8) โครงการปรับปรุงและซ่อมแซมถนนสายบ้านนายดีน โต๊ะระเด็น ม.11
     9) โครงการปรับปรุงและซ่อมแซมถนนสายซอยสมเกียรติ  ม.11
     10) โครงการปรับปรุงและซ่อมแซมถนนสายคลองเหมือง-ดอนป้าเขียว  ม.14
     11) โครงการปรับปรุงและซ่อมแซมถนนซอยมุดแกน  ม.14
     - โครงการวางท่อระบายน้ำ
     1) โครงการวางท่อระบายน้ำ คสล. ถนนซอยสุทธิรักษ์ บริเวณหน้าบ้านครูคม  ม.7
     - โครงการก่อสร้างระบายน้ำประปา
     1) โครงการขยายเขตท่อส่งน้ำระบบประปาหมู่บ้านจากคลองบอวอ-บ้านนายบ่าว  ม.8
     2) โครงการขยายเขตท่อส่งน้ำระบบประปาหมู่บ้านซอยชุมแสง  ม.15
     2.3  จะเห็นได้ว่าจากการดำเนินงานของ อบต.โมคลาน ในปี 2556 นั้น  สร้างความพึงพอใจให้กับประชาชน ตลอดจนผู้เกี่ยวข้อง โดยภาพรวมของ อบต. และตามยุทธศาสตร์ ดังนี้
     1) แบบประเมินความพึงพอใจต่อผลการปฏิบัติดำเนินงานของ อบต.โมคลาน  ในภาพรวม  แบบ 3/2  และ แบบ 3/3  ใช้แบบประเมินจำนวน 137 ชุด  โดยคิดจากกลุ่มจำนวนประชากรแต่ละหมู่บ้านร้อยละ  1  ของจำนวนประชากรแต่ละหมู่บ้าน คือ ประชากร 13,819 คน  กลุ่มตัวอย่าง 137 คน
     2) ผลจากการประเมินตามเอกสารแนบ
     3) ความพึงพอใจต่อผลงานในการดำเนินงานขององค์กรปกครองส่วนท้องถิ่น
     4) ความพึงพอใจต่อผลการดำเนินงานแยกตามยุทธศาสตร์และการเปลี่ยนแปลงของชุมชนตามตัวชี้วัดที่เลือก  โดยวัดความพึงพอใจตามภาพรวม  คะแนนเต็ม  10  คะแนน  ปรากฏผล  คือ
          1. ยุทธศาสตร์ด้านโครงสร้างพื้นฐาน  ร้อยละของถนนที่มีเส้นทางการคมนาคมที่ได้มาตรฐาน  เพิ่มขึ้น 2.4  เนื่องจากมีการปรับปรุงถนนเพิ่มขึ้น

	               2. ยุทธศาสตร์ด้านเศรษฐกิจ  ร้อยละของครอบครัวที่มีรายได้เฉลี่ยสูงกว่าเกณฑ์ขั้นต่ำของ จปฐ ลดลง 3.86%
               3. ยุทธศาสตร์การพัฒนาด้านการพัฒนาคนและสังคมที่มีคุณภาพ  ผู้ด้อยโอกาสได้รับการช่วยเหลือ  100%
               4. ยุทธศาสตร์ด้านการพัฒนาทรัพยากรธรรมชาติและสิ่งแวดล้อม  6.3  คะแนน
               5. ยุทธศาสตร์ด้านศาสนา วัฒนธรรมและการท่องเที่ยวเชิงอนุรักษ์  เท่ากับปีที่ผ่านมา
               6. ยุทธศาสตร์ด้านการบริหารจัดการองค์กรและการปกครองในระบอบประชาธิปไตย  
              - จะสังเกตได้ว่าความพึงพอใจในแต่ละยุทธศาสตร์เพิ่มขึ้นจากปีที่ผ่านมา
              - จากเกณฑ์การพิจารณาหาค่าคะแนนเฉลี่ยความพึงพอใจเท่ากับ  10  หรือใกล้  10  แสดงว่าผลการดำเนินงานตามแผนยุทธศาสตร์นั้น ๆ ประสบผลสำเร็จมากที่สุด
     2.4  มีการจ่ายขาดเงินสะสม  ทั้งสิ้น  4,404,500.-บาท
            1) ยุทธศาสตร์การพัฒนาด้านโครงสร้างพื้นฐาน  จำนวน  4,404,500.-บาท
     2.5  การเบิกจ่ายงบประมาณปี 2556  (ไม่รวมงบประมาณจ่ายขาดเงินสะสม)
               1) ยุทธศาสตร์ด้านโครงสร้างพื้นฐาน  7,785,000.-บาท ร้อยละ 23.19  

               2) ยุทธศาสตร์ด้านเศรษฐกิจ  21,840.-บาท ร้อยละ 0.07  
               3) ยุทธศาสตร์การพัฒนาด้านการพัฒนาคนและสังคมที่มีคุณภาพ  23,350,024.08.-บาท ร้อยละ 69.55  
               4) ยุทธศาสตร์ด้านการพัฒนาทรัพยากรธรรมชาติและสิ่งแวดล้อม  ไม่มี
               5) ยุทธศาสตร์ด้านศาสนา วัฒนธรรมและการท่องเที่ยวเชิงอนุรักษ์  884,289.-บาท ร้อยละ 2.63  
               6) ยุทธศาสตร์ด้านการบริหารจัดการองค์กรและการปกครองในระบอบประชาธิปไตย  1,531,450.-บาท ร้อยละ 4.65  

	     2.6  โครงการที่ได้รับเงินอุดหนุนเฉพาะกิจ  งบประมาณ 2556  จำนวน  18,065,700.-บาท

               1) เบี้ยผู้สูงอายุโครงการหลักประกันรายได้แก่ผู้สูงอายุ  12,277,200.-บาท 

               2) เบี้ยความพิการ  1,918,500.-บาท 
               3) ศูนย์พัฒนาครอบครัว  7,500.-บาท 
               4) โครงการขุดลอกคลองบัว-ต่อเขต ม.6 ต.โพธิ์ทอง  2,060,000.-บาท  อยู่ระหว่างดำเนินการ  
               5) โครงการก่อสร้างถนน คสล.สายรัตนนิยม-ห้วยหินลับ  ม.6  1,800,000.-บาท  อยู่ระหว่างดำเนินการ  
     2.7  ปัญหาและอุปสรรคในการดำเนินงาน

               1) การโอนย้ายบุคลากร

               2) งบประมาณไม่เพียงพอในการดำเนินงาน 
               3) สภาพอากาศไม่เอื้ออำนวยต่อการดำเนินโครงการ 
               4) การใช้งบประมาณไม่เป็นไปตามแผนพัฒนาสามปี
               5) การปฏิบัติหน้าที่ของแต่ละส่วนไม่ค่อยสอดคล้องกัน  
               6) ความสัมพันธ์ระหว่าง อบต. และประชาชนไม่ค่อยดี  
     2.8  ข้อคิดเห็นและข้อเสนอแนะ

               1) ในการจัดทำแผนพัฒนา อบต. ควรพิจารณาโครงการที่มีความสำคัญเร่งด่วนและพิจารณาสถานะทางการคลังประกอบ  เพื่อให้การจัดทำแผนมีประสิทธิภาพ  มีระดับความสำเร็จของแผนในระดับที่สูงขึ้น
               2) ขอให้เห็นความสำคัญของการพัฒนาในทุกด้าน  จากผลการดำเนินงานไม่มีการดำเนินโครงการด้านเศรษฐกิจและด้านทรัพยากรธรรมชาติและสิ่งแวดล้อม  โดยเฉพาะการพัฒนาด้านเศรษฐกิจ  อาจมีผลให้การพัฒนาไม่ตอบสนองปัญหาของประชาชนโดยเฉพาะเรื่องปากท้อง  เรื่องอาชีพ เป็นเรื่องสำคัญ 
               3) ในการประชาสัมพันธ์ข้อมูลข่าวสารต่าง ๆ ควรเพิ่มเติมให้ทั่วถึงมากกว่านี้ 
     2.9  รายงานผลการติดตามและประเมินผลฉบับนี้  อบต. สามารถนำไปเป็นเครื่องมือในการพัฒนา การดำเนินงานของ อบต.โมคลานในปีต่อไป
จึงเรียนมายังท่านประธานเพื่อรายงานต่อที่ประชุมแห่งนี้  ตามที่ระเบียบกระทรวงมหาดไทยว่าด้วยการจัดทำแผนพัฒนา อปท.กำหนดไว้

	ประธาน
	ตามที่ นายกฯและเจ้าหน้าที่วิเคราะห์นโยบายและแผนได้นำเสนอแล้วนั้น  เป็นการนำเสนอรายงานต่อที่ประชุมแห่งนี้เพื่อที่ประชุมทราบ
ดังนั้น  ที่ประชุมมีอะไรจะสอบถามการรายงานของคณะกรรมการที่นำเสนอโดยฝ่ายบริหารบ้าง

	ที่ประชุม
	ไม่มี

	ประธาน
	ตอนนี้ถึงเวลา  12.00   น.  แล้ว  ยังมีวาระการประชุมอีกพอสมควร  ผมจึงขอให้ที่ประชุมได้พักการประชุม  เพื่อไปรับประทานอาหารเที่ยงก่อน  แล้วเข้าประชุมพร้อมกันต่อ ในวาระที่ 3.2  ในเวลา 13.00 น.


·  พักการประชุม   เวลา  12.00  น.

·   เวลา  13.00  น.  ประธานเปิดประชุมต่อและดำเนินการประชุมตามระเบียบวาระต่อไป
	
	3.2  ข้อบัญญัติองค์การบริหารส่วนตำบลโมคลาน  เรื่อง หลักเกณฑ์การลดหย่อนที่ดินไม่ต้องเสียภาษีบำรุงท้องที่  พ.ศ.2556

	ประธาน
	ระเบียบวาระนี้  เรื่องตามระเบียบวาระที่  3.2  คือ  เรื่องการออกข้อบัญญัติ อบต.โมคลาน  เรื่อง  หลักเกณฑ์การลดหย่อนที่ดินไม่ต้องเสียภาษีบำรุงท้องที่ พ.ศ.2556
ตามระเบียบกระทรวงมหาดไทย  ว่าด้วยข้อบังคับการประชุมสภาท้องถิ่นนั้น  ในการพิจารณาร่างข้อบัญญัตินั้น  พิจารณาเป็น  3  วาระ  ดังต่อไปนี้
1.  วาระที่  1  คือ  วาระรับหลักการ
     เมื่อผู้บริหารนำเสนอหลักการเหตุผลและรายละเอียดต่าง ๆ ตามร่างข้อบัญญัติแล้ว  สมาชิกสามารถอภิปรายได้จนพอใจและประเห็นว่าเป็นการสมควรแล้ว  หลังจากนั้นจะมีการขอมติรับหลักการ
2.  วาระแปรญัตติ
     เมื่อสภาผ่านวาระรับหลักการแล้ว  ก็มีการปรึกษา  เพื่อตั้งคณะกรรมการแปรญัตติและให้เวลาคณะกรรมการแปรญัตติว่าจะมีการแปรญัตติร่างดังกล่าวบ้างหรือไม่  ถ้าไม่แปรญัตติก็คงไว้ซึ่งร่างเดิมและลงมติวาระที่  2

	3. วาระการลงมติตราเป็นข้อบัญญัติ อบต.โมคลาน
     ในวาระนี้  ระเบียบไม่ให้มีการอภิปรายเพิ่มเติมแล้ว  จะมีการขอมติเท่านั้นในวาระนี้
     ดังนั้น  เมื่อที่ประชุมเข้าใจระเบียบแล้ว  ต่อไปจะได้ให้ผู้บริหารได้นำเสนอร่างข้อบัญญัติ  อบต.โมคลาน  ต่อที่ประชุม

	
	-  วาระรับหลักการ

	นายก
	เรียนประธานสภาที่เคารพและสมาชิกทุกท่าน  กระผม  นายฉัตรชัย  ศรีวิสุทธิ์  นายก อบต.โมคลาน  ในระเบียบวาระนี้  กระผมขอเสนอร่างข้อบัญญัติ อบต.โมคลาน  เรื่อง  หลักเกณฑ์การลดหย่อนที่ดินไม่ต้องเสียภาษีบำรุงท้องที่ พ.ศ.2556  ตามเอกสารที่อยู่ในมือสมาชิกทุกท่านแล้ว
อาศัยอำนาจตามความในมาตรา  71  แห่ง พรบ.สภาตำบลและ อบต. พ.ศ.2537  และแก้ไขเพิ่มเติมถึง (ฉบับที่ 5) พ.ศ.2546  และมาตรา  22(1) แห่ง พรบ.บำรุงท้องที่ พ.ศ.2508  แก้ไขเพิ่มเติมโดยมาตรา  6  แห่ง พรบ.บำรุงท้องที่ (ฉบับที่ 3) พ.ศ.2543
หลักการ
เนื่องจาก พรบ.บำรุงท้องที่ พ.ศ.2508  มาตรา  22(1) แก้ไขเพิ่มเติมโดยมาตรา  6  แห่ง พรบ.บำรุงท้องที่ (ฉบับที่ 3) พ.ศ.2543  ได้บัญญัติให้ที่ดินนอกเขตเทศบาลให้ลดหย่อนได้ไม่เกิน  5  ไร่  แต่จะน้อยกว่า 3 ร่า ไม่ได้  ทั้งนี้  ตามที่กำหนดในข้อบัญญัติตำบล
เหตุผล
เพื่อให้เป็นไปตาม พรบ.สภาตำบลและ อบต. พ.ศ.2537 มาตรา  71  แก้ไขเพิ่มเติมโดย ม.17 แห่ง พรบ.บำรุงท้องที่ (ฉบับที่ 3) พ.ศ.2543  และเป็นไปตาม พรบ.ภาษีบำรุงท้องที่ดังกล่าว  เพื่อประโยชน์ของราษฎรตำบลโมคลาน  จึงขอเสนอร่างข้อบัญญัติ อบต. เรื่อง  หลักเกณฑ์การลดหย่อนที่ดินไม่ต้องเสียภาษีบำรุงท้องที่ พ.ศ.2556  เพื่อให้สมาชิก อบต.โมคลานได้พิจารณาให้ความเห็นชอบต่อไป  โดยได้รับความเห็นชอบของสภา อบต.โมคลาน และนายอำเภอท่าศาลา  จึงตราข้อบัญญัติตำบลนี้ขึ้นไว้ดังต่อไปนี้
ข้อ 1 ข้อบัญญัติตำบลนี้  เรียกว่า “ข้อบัญญัติองค์การบริหารส่วนตำบลโมคลาน เรื่อง  หลักเกณฑ์การลดหย่อนที่ดินไม่ต้องเสียภาษีบำรุงท้องที่ พ.ศ.2556”

	ข้อ 2 ข้อบัญญัติ อบต.โมคลานนี้มีผลบังคับใช้ตั้งแต่วันที่....มกราคม พ.ศ.2557  เป็นต้นไป
ข้อ 3 บุคคลธรรมดา  ซึ่งเป็นเจ้าของที่ดินแปลงเดียวหรือหลายแปลงที่อยู่นอกเขตเทศบาล ภายในตำบลโมคลาน อำเภอท่าศาลา จังหวัดนครศรีธรรมราช  และใช้ที่ดินนั้นเป็นที่อยู่อาศัยของตน  เป็นที่เลี้ยงสัตว์ของตนหรือประกอบกสิกรรม  ได้ลดหย่อนไม่ต้องเสียภาษีบำรุงท้องที่ได้ไม่เกิน 5 ไร่
ข้อ 4 ให้นายก อบต.โมคลาน รักษาการให้เป็นไปตามข้อบัญญัติ อบต.ดังกล่าว
นี่คือร่างหลักการและเหตุผล  รวมทั้งรายละเอียดต่าง ๆในร่างข้อบัญญัติดังกล่าวเพื่อเสนอต่อสภาในวาระรับหลักการ

	ประธาน
	ตามที่นายก ได้เสนอหลักการและเหตุผล  ร่างข้อบัญญัติ อบต.โมคลาน เรื่อง  หลักเกณฑ์การลดหย่อนที่ดินไม่ต้องเสียภาษีบำรุงท้องที่ พ.ศ.2556 นั้น  สมาชิกในที่ประชุมจะมีการซักถามหรืออภิปรายเพิ่มเติมบ้าง

	ที่ประชุม
	ไม่มีการอภิปรายเพิ่มเติม

	ประธาน
	ต่อไปผมจะขอมติที่ประชุม  วาระรับหลักการ
- ใครเห็นควรให้รับหลักการ  ขอให้ยกมือขึ้น

	ที่ประชุม
	มีมติเป็นเอกฉันท์

	ประธาน
	ก่อนจะไปพิจารณาวาระที่  2  จะหารือที่ประชุมว่าจะมีการแต่งตั้งคณะกรรมการแปรญัตติจำนวนกี่คน

	ที่ประชุม
	เห็นควรให้ตั้งคณะกรรมการแปรญัติเต็มสภา

	ประธาน
	เมื่อที่ประชุมเห็นตรงกันให้สมาชิกทุกท่านเป็นกรรมการแปรญัตติเต็มสภา  จึงถือว่าทุกคนเป็นกรรมการแปรญัตติ

	
	วาระแปรญัตติ

	ประธาน
	ต่อไปเป็นการพิจารณาร่างข้อบัญญัติ  ในวาระแปรญัตติ  คณะกรรมการแปรญัตตินำเสนอต่อที่ประชุม

	กรรมการ
	คณะกรรมการแปรญัตติเห็นควรให้คงไว้ซึ่งร่างเดิม

	ประธาน
	เมื่อที่ประชุมไม่เห็นเป็นอย่างอื่น  ถือว่าวาระแปรญัตตินั้น  ที่ประชุมมีมติเป็นเอกฉันท์  ให้คงไว้ซึ่งร่างเดิม

	
	วาระตราเป็นข้อบัญญัติ

	ประธาน
	ต่อไปจะเป็นการลงมติวาระที่  3  คือ การตราเป็นข้อบัญญัติ  โดยวาระนี้ไม่มีการอภิปรายแล้ว  จึงขอมติเลย
- ใครเห็นควรให้ตราเป็นข้อบัญญัติ  ขอให้ยกมือขึ้น

	ที่ประชุม
	มีมติเป็นเอกฉันท์ให้ตราเป็นข้อบัญญัติองค์การบริหารส่วนตำบลโมคลาน

	ระเบียบวารที่  4
	เรื่องอื่น ๆ

	ประธาน
	ใครมีเรื่องอื่น ๆ จะอภิปรายเพิ่มเติมบ้างหรือไม่

	ที่ประชุม
	ไม่มี



ปิดประชุม
เวลา  15.30 น.









สุเทพ  หนูรอด
 (นายสุเทพ  หนูรอด)
ปลัดองค์การบริหารส่วนตำบลโมคลาน
ผู้บันทึกรายงานการประชุม
วิพจน์  หลังโส้
 (นายวิพจน์  หลังโส้)
ประธานสภาองค์การบริหารส่วนตำบลโมคลาน
ผู้ตรวจบันทึกรายงานการประชุม
